**Windows 2000** je grafički operativni sistem za klijent i server računare. Predstavljen je prvi put i izdat za komercijalnu upotrebu 15. decembra 1999. godine od strane Microsoft-a, a u maloprodaji dostupan od 17. februara 2000. Nasljednik je Windowsa NT 4.0, i zadnja je verzija Windowsa koja ima NT strukturu. Nasljednici su mu Windows XP (izdat u oktobru 2001.) i Windows Server 2003 (izdat u aprilu 2003.). Tokom razvoja, Windows 2000 je bio poznat kao Windows NT 5.0.

Četiri izdanja Windowsa 2000 su predstavljena: *Professional*, *Server*, *Advanced Server* i *Datacenter Server*; ova druga dva su izdati za komercijalnu upotrebu nekoliko mjeseci nakon prethodna dva. Dok je svako izdanje Windowsa 2000 namijenjeno za različito tržište, dijelili su istu srž, uključujući nekoliko sistemskih alata poput Microsoft Management Console i standardne aplikacije za upravljanje sistemom.

Podrška za osobe sa poteškoćama je poboljšana na Windowsu NT 4.0 sa velikim brojem novih pomoćnih tehnologija te je Microsoft poboljšao podršku za različite jezike i lokalizaciju.

Sve ove verzije sistema podržavaju sistem datoteka NTFS 3.0, Encrypting File System, kao i osnovno i dinamičko spremanje podataka na disk. Windows 2000 Server porodica ima dodatne mogućnosti, uključujući sposobnost da pruži servise *Aktivnog direktorija* (hijerarhijski okvir resursa), Distributed File System (sistem koji podržava dijeljenje datoteka) i volumen skladištenja podataka u slučaju greške. Windows 2000 može biti instaliran ručno ili korištenjem tzv. *unattended installation*. Ova druga instalacija se oslanja na korištenje odgovarajućih datoteka koje popunjavaju informacije instalacije i može biti izvedena preko bootabilnog CD-a korištenjem *Microsoft Systems Management Server*, preko *System Preparation Tool*.

Microsoft je reklamirao Windows 2000 kao najsigurniju verziju Windowsa dotad; ipak, sistem je postao meta brojnim opasnim virusima i virusnim napadima, od kojih su: Code Red i Nimda. Deset godina poslije izlaska ove verzije sistema, izdavate su nadogradnje za sigurnosne rizike skoro svaki mjesec, sve dok nije završena podrška 13. jula 2010. godine.

Historija
---------

Windows 2000 je nastavak Microsoftove Windows NT porodice operativnih sistema, mijenjajući Windows NT 4.0. Originalno ime ovog sistema je bilo Windows NT 5.0.

Beta 1 verzija Windowsa NT 5.0 je izdata u septembru 1997, praćena sa verzijom Beta 2 u augustu 1998. Na 27. oktobar 1998, Microsoft je izjavio da će ime završne verzije operativnog sistema biti Windows 2000 - opisujući godinu izdanja. Windows 2000 Beta 3 je izdata u januaru 1999. NT 5.0 Beta 1 je bila slična NT-u 4.0, uključujući veoma sličan logo. NT 5.0 Beta 2 je predstavila novi mini zaslon tokom dizanja sistema (*boot screen*) i izbacila temu 'tamnog svemira' iz pozadine. NT 5.0 beta verzije su imale veoma duge zvukove prilikom pokretanja sistema i isključivanja, mada su one promijenjene u ranim Windows 2000 beta verzijama, ali tokom Beta 3, nova klavir-melodija je predstavljena u završnoj verziji Windows 2000, kao i za Windows ME. Novi okviri za prijavu iz završne verzije su ugledali svjetlo dana u Beta 3 build 1946 (prvo izdanje Beta 3). Nove, nadograđene ikone (za *My Computer*, *Recycle Bin* itd.) su se prvo pojavile u Beta 3 build 1976. Windows 2000 boot screen u završnoj verziji se pojavio u Beta 3 build 1994. Windows 2000 nije imao kodni naziv zbog toga što, kako navodi Dave Thompson kao član Windows NT tima, "Jim Allchin ne voli kodna imena".

Windows 2000 servisni paket 1 je kodno nazvan "Asteroid" a Windows 2000 64-bitna verzija "Janus." Tokom razvoja, postojalo je izdanje za Alpha koje je prekinuto nešto nakon RC1 nakon što je Compaq izjavio da su ukinuli podršku za Windows NT na Alphi. Odatle, Microsoft je izdao tri izdanja između jula i novembra 1999. i konačno izdao operativni sistem za partnere 12. decembra 1999. Javnost je mogla nabaviti punu verziju Windowsa 2000 17. februara 2000. Tri dana prije ovog događaja, kojeg je Microsoft reklamirao kao "standard za pouzdanost", izvještaj koji je procurio iz Microsofta je objavljen od strane Mary Jo Foley, a objelodanio je da Windows 2000 ima "preko 63000 potencijalnih poznatih nedostataka." Nakon objavljivanja članka, Microsoft je Foley postavio na crnu listu neko vrijeme. Ipak, Abraham Silberschatz i kompanija izjavljuju u svojoj knjizi nauke kako "Windows 2000 je bio najpouzdaniji, stabilni operativni sistem koji je Microsoft dotad izdao. Dosta pouzdanosti je došlo iz ozbiljnosti u samom izvornom kodu, extensive stress testiranju sistema i automatskom otkrivanju većine ozbiljnih grešaka u driverima." InformationWeek je ukratko opisao izdanje: "naši testovi pokazuju da je nasljednik od NT 4.0 sve što smo se i nadali da će biti. Naravno, ni on nije savršen." Wired News su kasnije opisale rezultate februarskog izdanja kao "bez sjaja." Novell je kritizirao *Microsoft Active Directory*, novu arhitekturu sistema direktorija, kao manje skalabilan i pouzdan nego njihova alternativa *Novell Directory Services* (NDS).

Windows 2000 je bio prvo planiran da zamijni Windows 98 i Windows NT 4.0. Ipak, to se kasnije promijenilo. Umjesto toga, nadograđena verzija Windowsa 98 zvana Windows 98 Second Edition je izdana 1999, a Windows ME krajem 2000. Na dan ili malo prije 12. februara, 2004, "dijelovi Microsoft Windowsa 2000 i Windowsa NT 4.0 u izvornom kodusu ilegalno bile dostupne na internetu." Izvor curenja informacija je ostao nepoznat. Microsoft je dao slijedeći odgovor:

>  *"Microsoftov izvorni kod ima autorska prava i zaštićen je kao tajna tržišta. Kao takav, ilegalno je postavljati, praviti ga dostupnim drugima, skidati ga s interneta ili koristiti ga."* 
> 
> 

Uprkos upozorenjima, arhiva koja je sadržavala procureni kod se raširila na svima mrežama za dijeljenje datoteka. 16. februara 2004, objavljen je exploit "navodno otkriven pri individualnom proučavanju procurenog izvornog koda" za određene verzije Microsoft Internet Explorer-a.

Microsoft je planirao da izbaci dva dodatna izdanja bazirana na Windows 2000 kodnoj bazi, *Advanced Server Limited Edition* i *Datacenter Server Limited Edition*, koji su pokretani na 64-bitnom Intel Itanium mikroprocesoru. Ipak, prvo službeno izdanje je smatrano dijelom Windows Server 2003 porodice proizvoda.

Nove i nadograđene mogućnosti
-----------------------------

Windows 2000 je predstavio dosta novih mogućnosti od Windowsa 98 i Windowsa 98 SE u NT liniji, kao npr. Windows Desktop Update, Internet Explorer 5 (Internet Explorer 6, koji je izašao 2001. godine, dostupan i za Windows 2000), Outlook Express, NetMeeting, FAT32 podrška, Windows Driver Model, Internet Connection Sharing, Windows Media Player, WebDAV podrška itd. Neke nove mogućnosti su uobičajene kod svih izdanja Windowsa 2000, među kojima je i NTFS 3.0, Microsoft Management Console (MMC), UDF podrška, Encrypting File System (EFS), Logical Disk Manager, Image Color Management 2.0, podrška za PostScript 3-bazirane printere, OpenType (.OTF) i Type 1 PostScript (.PFB) podršku za fontove, API za zašitu podataka (DPAPI), LDAP/Active Directory-uključen Address Book, iskoristivost poboljšanja i višejezična i lokalna podrška. Windows 2000 je također predstavio drivere za USB printere i za spremanje podataka, i poboljšanu FireWire SBP-2 podršku za printere i skenere, zajedno sa *sigurnim isključivanjem* za uređaje pohrane podataka. Windows 2000 je također prva Windows verzija koja podržava hibernaciju na nivou operativnog sistema, za razliku od Windowsa 98 koji je zahtijevao specijalne drivere od proizvođača hardvera ili razvojnika drivera.

Nova mogućnost dizajnirana da zaštiti kritične sistemske datoteke, zvana Windows File Protection, je predstavljena. Ona štiti datoteke sistema Windows sprječavajući programe koji nisu dio mmehanizma Windows nadogradnje kao npr *Package Installer*, Windows Installer i sličnih komponenti od modifikacije istih. System File Checker alat dopušta korisnicima mogućnost obavljanja ručnog provjeravanja integriteta svih zaštićenih sistemskih datoteka, i opcionalno popravljanje istih, bilo vraćanjem spašene datoteke ili iz posebnog "DLLCACHE" direktorija, ili sa medija originalne instalacije.

Microsoft je prepoznao da ozbiljna greška ili greška zaustavljanja može uzrokovati probleme za servere koji trebaju da budu u konstantnom radu, te je ponudio sistemsko ppodešenje koje bi omogućavalo da se server ponovo digne kada mu se desi greška zaustavljanja (stop error). Sadržana je opcija također za izbacivanje prvih 64 KB memorije na disk (najmanja količina memorije koja je korisna za debugging, poznat i kao minidump), izbacivanje samo memorije kernela, ili izbacivanje kompletnog sadržaja memorije na disk, kao i pisanje da se ovaj događaj desio u poseban spisak zadataka: Windows 2000 event log. U cilju poboljšanja performansi na serverima koji rade sa Windowsom 2000, Microsoft je dao administratorima izbor optimizacije memorije OS-a i korištene šeme procesora za procese u pozadini ili za aplikacije. Windows 2000 je također predstavio administraciju centra sistema i mogućnosti upravljanja kao npr. Windows Installer, Windows Management Instrumentation i Event Tracing for Windows (ETW) u operativnom sistemu.

### Plug and Play i poboljšanja podrške za hardver

Najvidljivije poboljšanje od Windowsa NT 4.0 je dodavanje opcije *Plug and Play* sa punom ACPI i Windows Driver Model podrškom. Jednako sa Windows 9x, Windows 2000 podržava automatsko prepoznavanje instaliranog hardvera, dodjeljivanje hardverskih resursa, učitavanje potrebnih drivera, PnP API i obavještenja o radu hardvera. Dodatak PnP Manager kernelu zajedno sa Power Manager-om su dva značajna podsistema dodata u Windows 2000.

Windows 2000 je predstavio verziju 3 print drivera. Generička podrška za miš sa 5 tipki je također sadržana kao standard, a instaliranje IntelliPoint dopušta preraspodjelu programibilnih tipki. Windows 98 nije imao generičku podršku. Driver Verifier je predstavljen testovima za otkrivanje bugova drivera.

### Ljuska (shell)

Windows 2000 je predstavio slojevite prozore koji dopuštaju transparentnost, providnost i različite prelazne efekte kao sjene, gradijent popune i alpha pomiješane GUI elemente za odabrane prozore. Izbornici podržavaju novi *Fade* prelazni efekt.

Izbornik Start u Windowsu 2000 je predstavio *personalizirane menije*, proširive specijalne foldere i mogućnost pokretanja više programa bez isključivanja menija držeći pritisnutu `SHIFT` tipku. Tipka *Re-sort* sortira čitav Start meni po imenima. Taskbar predstavlja podršku za balon-notifikacije koje se mogu koristiti od strane razvojnika aplikacija. Windows 2000 Explorer predstavlja podesive Windows Explorer trake, auto-complete u Windows Explorer-ovoj adresnoj traci i u kutiji za Run, napredne funkcije za tipove datoteka, prikazivanje komentara u prečicama kao tooltipovi, proširive kolone u prikazu detalja (IColumnProvider interfejs), prekrivače ikona, integrisani panel za pretragu u Windows Exploreru, sortiranje po imenu - funkcija u meniju, te *Places traka* u glavnom dijaloškom okviru za *Open* i *Save*.

Windows Explorer je poboljšan na više načina u Windowsu 2000. To je prvo Windows NT izdanje koje sadrži Active Desktop, prvenstveno predstavljen kao dio Internet Explorera 4.0 (tačnije Windows Desktop Update), i jedini prethodno-instalirani kod Windowsa 98 u to vrijeme. Dopuštao je korisnicima da mijenjaju izgled direktorija i ponašanja korištenjem HTML šablona, imajući ekstenziju HTT. Ova mogućnost je napadana od strane računarskih virusa koji su sadržavali maligne skripte, Java aplete, ili ActiveX kontrole u šablonima direktorija i datoteka kao intektivni vektor. Dva takva virusa su VBS/Roor-C i VBS.Redlof.a. Ostale nove mogućnosti u Exploreru sadrže podesive alatne trake, auto-complete u adresnoj traci i Run kutiji, napredna prepoznavanja tipova datoteka i *Places traka* u općim dijaloškim okvirima.

"Web-style" prikaz direktorija, sa panelom na lijevoj strani koji prikazuje detalje za objekat koji je odabran, je uključen inicijalno u Windowsu 2000. Za određene tipove datoteka, kao za slike i medijske datoteke, prikaz je omogućen na lijevoj strani. Sve dok se nije pojavio posebni prikazni panel u Windowsu Visti, Windows 2000 je bio jedini Windows sa interaktivnom media playeru kao prikazivaču zvučnih i video datoteka, uključeno u principu. Ipak, prikazivač može biti uključen u prethodnim verzijama Windowsa pomoću Windows Desktop Update-a instaliranog korištenjem šablona podešavanja direktorija. U principu alatna traka datoteka prikazuje naziv datoteke, autora, subjekat i komentare; ovi metapodaci se mogu pročitati preko special NTFS streama, ako je datoteka na NTFS disku, ili iz OLE streama, ako je datoteka struktuirani dokument za pohranu. Svi Microsoft Office dokumenti od verzije Office 4.0 koriste strukturisanu pretragu, tako da se njihovi metapodaci mogu vidjeti u Windows 2000 Explorerovoj standardnoj alatnoj traci. Prečice za datoteke mogu pohraniti komentare koji se prikazuju kao alatna traka kada se mišem pređe preko istog. Ljuska predstavlja proširenu podršku preko upravljača metapodataka, upravljača prekrivanja ikona i upravljača kolonama u *Details view* kod Explorera.

Desni panel Windowsovog 2000 Explorera, koji uobičajeno lista datoteke i direktorije, može također biti podešavan. Naprimjer, sadržaj sistemskih direktorija nije prikazan u principu, umjesto toga se prikazuje upozoravajuća poruka na desnoj strani da modificiranje sadržaja sistemskih direktorija može nanijeti štetu računaru. Moguće je definisati dodatne Explorer panele korištenjem DIV elemenata u direktorijskim šablonskim datotekama. Ovaj stepen podešavanja je nov za Windows 2000; ni Windows 98 niti Desktop Update nisu omogućavali ovo. Nova pretraga bazirana na DHTML pretrazi je integrisana u Windows 2000 Explorer, za razliku od odvojenih pretraživačkih dijaloga koji se mogu naći u prethodnim verzijama Explorera. Servis za indeksiranje je također integrisan u operativni sistem i pretraživački panel ugrađen u Explorer dopuštra pretragu datoteka koji su indeksirani u bazu podataka.

### NTFS 3.0

*Glavni članak: NTFS*
Microsoft je izdao verziju 3.0 NTFS-a (ponekad pogrešno nazivan NTFS 5 u vezi sa verzijskim brojem kernela) kao dio Windowsa 2000; ovo je predstavljalo disk quotas (od strane QuotaAdvisor), enkripciju sistema datoteka itd.

Windows 2000 također predstavlja *Distributed Link Tracking* servis za provjeru prečica datoteka da li su ispravne (da li rade), čak i kad je meta pomjerena ili preimenovana. Ciljani objekt ima poseban identifikator pohranjen u prečici datoteke na NTFS 3.0 i Windows može koristiti Distributed Link Tracking servis za praćenje meta i prečica, tako da prečica datoteke može biti tiho ažurirana ako se meta pomjera, čak i na drugi tvrdi disk.

### Sistem datoteka za šifriranje

Encrypting File System (EFS) je snažan sistemsko-datotečni sistemski enkriptor u Windowsu. To dopušta svakom direktoriju ili uređaju na NTFS bazi da bude enkriptirana transparentno od strane korisnika. EFS radi zajedno sa EFS servisom, Microsoftovim CryptoAPI te EFS File System Runtime Library (FSRTL). Do danas, njegova zaštita nikad nije bila probijena.[*nedostaje referenca*]

EFS radi enkriptirajući datoteku sa bulk simetričnim ključem (poznat i kao File Encryption Key, ili FEK), koji je korišten jer uzima manje vremena za šifriranje i dešifriranje vellikih količina podataka od asymmetric key cipher koji je prethodno korišten. Simetrični ključ korišten za enkripciju datoteka je tada enkriptiran sa javnim ključem povezanim sa korisnikom koji je zaštitio datoteku, a ovi podaci su smjšteni u zaglavlje zaštićene datoteke. Za dekripciju datoteke, sistem datoteka koristi privatni ključ od korisnika da dekriptira simetrički ključ pohranjen u zaglavlju. Tada se koristi simetrični ključ za dekripciju datoteke. Zbog toga što se ovo radi na nivou sistemskih datoteka, transparentno je za korisnika.

Za korisnika koji izgubi pristup svom ključu, podrška za popravku koja može izvršiti dekripciju datoteka je ugrađena u EFS. Recovery Agent je korisnik koji je ovlašten preko javnog ključa-certifikata da dektiptira datoteke koje pripadaju drugim korisnicima korištenjem *privatnog ključa*. U principu, lokalni administratori su *agenti oporavka,* ipak oni mogu biti podešeni korištenjem *Group Policy*.

### Osnovno i dinamičko spremanje podataka na disku

Windows 2000 je predstavio Logical Disk Manager i diskpart komandni alat za dinamičko spremanje podataka. Sve verzije Windowsa 2000 podržavaju tri tipa svezaka (volume) (zajedno sa osnovnim diskovima): *jednostavni* , *obuhvatni* i *prugasti svesci*:

* **Jednostavni svezak**, svezak sa diskovnim prostorom sa jednog diska.
* **Obuhvatni svezak**, do 32 disksa prikazana kao jedan, povećavajući veličinu, ali ne remeteći performanse. Kad jedan disk zakaže, matrica je uništena. Neki podaci se mogu povratiti. Ovo odgovara JBOD-u, a ne RAID-1.
* **Prugasti svezak**, poznat kao RAID-0, pohranjuje sve njihove podatke preko nekoliko diskova u *prugama*. Ovo dopušta bolje performanse jer disk čitanje i pianje su balansirani preko više diskova. Kao obuhvatni svesci, kada jedan disk zakaže, čitav niz je uništen (neki podaci su možda popravljivi).

U dodatku ovim diskovnim svescima, Windows 2000 Server, Windows 2000 Advanced Server, i Windows 2000 Datacenter Server podržava *mirrored volumes* i *striped volumes sa parity*: **Zrcalni svesci** i **Prugasti svesci** sa *parity.*

### Pristupačnost

Sa Windowsom 2000, Microsoft je predstavio Windows 9x pristupačne mogućnosti za osobe sa vizuelnim i auditornim nedostacima kao i ostalim nedostacima u NT-liniji operativnih sistema. Ovo sadržava:

* **Sticky Keys**: čini da modifikatorske tipke (ALT, CTRL i SHIFT) postanu "ljepljive": korisnik pritiska modifikatorsku tipku, te onda otpušta prije pritiska kombinacijske tipke. (Aktivirano pritiskom na Shift 5 puta brzo.)
* **FilterKeys**: grupa tastaturno-vezanih mogućnosti za ljude sa poteškočama kucanja, uključujući:
	+ **SlowKeys**: Ignorira bilo koji unos tipke koji se ne drži pritisnutim određen period.
	+ **BounceKeys**: Ignorira ponovljene unose pritisnute u kratkom vremenskom periodu.
	+ **RepeatKeys**: Dopušta korisnicima usporenje stope pri kojoj su tipke ponovljene preko tastaturine mogućnosti za ponavljanje unosa.
* **ToggleKeys**: Kad su isključene, Windows pušta zvuk prilikom pritiska na CAPS LOCK, NUM LOCK ili SCROLL LOCK.
* **SoundSentry**: dizajnirano da pomaže korisnicima sa auditornim problemima, Windows 2000 pokazuje vizuelni efekt kada je zvuk pušten preko zvučnog sistema.
* **MouseKeys**: dopuštaju korisnicima pomjerati kursor preko zaslona koristeći keypad.
* **High contrast theme**: pomaže korisnicima sa vizuelnim problemima.
* **Microsoft Magnifier**: Vrši približavanje dijelova zaslona preko kojih prelazi kursor.

Dodatno, Windows 2000 je predstavio slijedeće nove pristupne mogućnosti:

* **On-screen keyboard**: prikazuje virtuelnu tastaturu na desktopu i dopušta korisnicima da pritiskaju te tipke koristeći miš ili joystick.
* **Microsoft Narrator**: Predstavljen u Windowsu 2000, ovo je čitač koji koristi tzv. zvučni interfejs 5.

### Jezici i lokalizacija

Windows 2000 je predstavio višejezični korisnički interfejs (MUI). Pored engleskog, Windows 2000 podržava i arapske, armenske, baltičke, centralno-evropske, ćirilicu, gruzijske, grčke, hebrejske, japanski, korejski, jednostavni kineski, tai, tradicionalni kineski, turske jezike, vijetnamski i zapadno-evropske jezike. Ima i podršku za lokalizaciju.

### Igrice

Windows 2000 sadrži verziju 7.0 DirectX-a, općenito korišten od strane razvojnika igrica na Windowsu 98. Zadnja verzija DirectX-a koju podržava Windows 2000 je DirectX 9.0c (Shader Model 3.0), koja je predstavljena sa Windowsom XP servisnim paketom 2. Microsoft je predstavio tromjesečnu nadogradnju za DirectX 9.0c preko izdanja u februaru 2010. poslije kojeg je prekinuta podrška u junu 2010. za SDK. Ove nadogradnje sadrže popravke grešaka u jezgru i neke dodatne biblioteke kao D3DX, XAudio 2, XInput i Managed DirectX komponente. Većina igrica napisane za verzije DirectX-a 9.0c (do februarskog izdanja 2010.) se mogu pokretati na Windowsu 2000.

Windows 2000 sadrži jednake igrice kao Windows NT 4.0: FreeCell, Minesweeper, Pinball i Solitaire.

### Sistemski alati

Windows 2000 je predstavio Microsoft Management Console (MMC), koja se koristi za kreiranje, sačuvavanje i otvaranje administrativnih alata. Svaka od ovih se zove *konzola*, i većina dopušta administratoru da administrira ostalim Windows 2000 računarima sa jednog centralnog računara. Svaka konzola može sadržavati jedan ili više specifičnih administrativnih alata, zvanih *snap-in*. Oni mogu biti samostalni (sa jednom funkcijom), ili ekstenzivni (dodajući funkcije na postojeći snap-in). U cilju provođenja mogućnosti da se kontroliše šta snap-inovi mogu, može biti prikazano u konzoli, MMC dopušta konzolama da budu kreirane u *autorskom* ili *korisničkom načinu*. Autorski način rada dopušta snap-inovim da budu dodani, novi prozori kreirani, svi dijelovi konzolnog stabla da budu prikazani i konzole da budu sačuvane. Korisnički način rada dopušta konzolama da budu distribuirane sa dodatim restrikcijama. Konzole u korisničkom načinu mogu omogućiti puni pristup korisniku za bilo koju izmjenu, ili mogu dati ograničen pristup, ne dopuštajući korisnicima dodavanje snap-inova u konzole iako mogu prikazati više prozora u konzoli. Altertnativno, korisnicima se može dati ograničen pristup, ne dopuštajući im dodavanje u konzolu i prikazivanje više prozora u jednoj konzoli.

Glavni alati koji su došli sa Windowsom 2000 mogu biti nađeni u *Computer Management* konzoli (Administrative Tools u Upravljačkoj ploči (control panel)). Ovo sadržava *Pokazatelja događaja*—način viđenja događaja i Windows ekvivalent zapisne datoteka (log file), alat za sistemske informacije, alat za backup, raspored zadataka i konzole upravljanja za prikaz otvorenih dijeljenih direktorija i dijeljenih sesija direktorija, konfiguraciju i upravljanje COM+ aplikacijama, konfiguraciju Group Policy, upravljanje svih lokalnih korisnika i korisničkih grupa, kao i upravitelj uređajima. Sadrži i *Disk Management* i *Removable Storage* snap-inove, defragmentaciju diskova kao i dijagnostičku konzolu za performanse, koja pokazuje grafički sistemske performanse i upravlja zapisima podataka i uzbunama. Također sadrži servisnu konfiguracijsku konzolu, koja dopušta korisnicima prikaz svvih instaliranih servisa i mogućnost pokretanja i zaustavljanja istih, kao i upravljanje šta ti servisi trebaju raditi kada se kompjuter startuje. CHKDSK ima zapažljivo poboljšanje performansi.

Windows 2000 dolazi sa dva alata koji mogu mijenjati Windowsov registar, *REGEDIT.EXE* i *REGEDT32.EXE*. REGEDIT je direktno ubačen iz Windowsa 98, i otuda ne podržava upravljanje dozvolama registra. REGEDT32 ima stariji *multiple document interfejs* (MDI) i može mijenjati dozvole za registar u istom načinu koji ima Windows NT-ov REGEDT32 program. REGEDIT ima lijevo-strano prikazno stablo Windowsovog registra, liste su učitane i prikazane kao komponente stabla po svojim vrijednostima (ime, tip, podaci) kao odvojenim kolonama tabele. REGEDT32 ima lijevo-strano prikazno stablo, ali svaki dio ima vlastiti prozor, tako da se prikazuje samo ključ i predstavlja vrijednosti kao listu stringova. REGEDIT podržava desno-klikanje unosa u prikazu stabla da podesi postavke. REGEDT32 traži da sve akcije budu obavljene iz glavnog top menija. Windows XP je prvi sistem koji integriše ova dva programa u jedan alat, adaptirajući REGEDIT ponašanje sa dodatnim NT mogućnostima.

System File Checker (SFC) također dolazi sa Windowsom 2000. To je konzolni alat koji vrši pretragu sistemskih datoteka i verificira da li su potpisane (signed) od strane Microsofta i radi u konjunkciji sa Windows File Protection mehanizmom. Također vrši automatske popravke datoteka u *Dllcache* folderu.

### Recovery konzola

Recovery konzola je često korištena za opravku nebootabilnih sistema.
Recovery konzola se pokreće izvana instalirane kopije Windowsa za obavljanje održavanja koje se ne može pokretati iznutra niti sa nekog drugog računara ili kopije Windowsa 2000. Obično se koristi za popravku sistema od problema koji uzrokuju prekid dizanja sistema, koji uzrokuju druge alate beskorisnim, kao Safe Mode ili Last Known Good Configuration, ili pak chkdsk. Sadržava komande kao 'fixmbr', koje nisu prisutne u MS-DOSu.

Ima jednostavan komandni-tekstualni interfejs, korišten za provjeru i popravak tvrdih diskova, popravku informacija za dizanje sistema (uključujući NTLDR), zamjenu nevalidnih sistemskih datoteka sa svježim kopijama sa CD-a, ili uključenje/isljučenje servisa i drivera za sljedeće dizanje sistema.

Konzola može biti pokrenuta u jednom ili dva načina:

1. Dizanje sistema sa Windows 2000 CD-a, i biranje da se startuje Recovery konzola sa samog CD-a ujesto nastavljajući sa instalacijom. Recovery konzola je dostupna sve dok je i instalacioni CD dostupan.
2. Prethodna instalacija Recovery konzole na tvrdi disk kao startup opcija u Boot.ini, preko WinNT32.exe, sa /cmdcons prebacivanjem. U ovom slučajju, ovo može biti jedino startovani sve dok NTLDR može bootirati sa sistemske particije.

Izdanja
-------

Microsoft je izdao različita izdanja Windowsa 2000 za različite tržišne i poslovne potrebe: Professional, Server, Advanced Server i Datacenter Server. Svaki je zapakovan posebno.

Servisni paketi
---------------

Windows 2000 je primio četiri puna servisna paketa i jedan zbirni dodatak prateći SP4, koji je zadni servisni paket. Ostali su: SP1 15. augusta 2000, SP2 16. maja 2001, SP3 29. augusta 2002. i SP4 26 juna 2003. Microsoft je ukinuo razvoj vlastite Java Virtual Machine (JVM) iz Windowsa 2000 u SP3. Internet Explorer 5.01 je također nadograđen na odgovarajući nivo servisnog paketa.

Microsoft je u početku težio izdati peto izdanje servisnog paketa za Windows 2000, ali je ukinut ovaj projekat u ranoj fazi razvoja i umjesto toga je izdat zbirni update 1 za SP4, kolekcija svih sigurnosnih popravaka i ostalih značajnih grešaka. Zbirna nadogradnja ne sadrži sve ne-sigurnosne popravke i nije izložena produženom testiranju kao puni servisni paketi. Microsoft je naveo da će ova nadogradnja zadovoljiti potrebe korisnika bolje nego puni servisni paket, a i da će pomoći korisnicima Windowsa 2000 da osiguraju svoje računare, smanje troškove podrške i pomoći u povezivanju trenutnog računarskog hardvera.

Sigurnost
---------

Tokom perioda Windowsa 2000, priroda napada na Windowsove servere se promijenila: više napada je dolazilo sa udaljenih izvora preko interneta. Ovo je vodilo na preveliki broj programa koji eksploatišu IIS servise – tačnije tendenciju zloglasnog bafera. Ova tendencija nije specifična za verziju operativnog sistema, nego je specifična za konfiguraciju: zavisi od servisa koji su uključeni. Prateći ovo, opća kritika je da "po standardu, Windows 2000 instalacije sadrže brojne sigurnosne probleme. Dosta nepotrebnih servisasu instalirani i uključeni, a nema aktivne politike sigurnosti." Uz to, prema SANS Institutu, najčešće mane otkrivene su iskoristive s udaljenosti. Ostale kritizirane mane uključuju korištenje ranjive tehnike enkripcije.

Code Red i Code Red II su bili popularni (i o njima se najviše diskutovalo) "crvi" koji su koristili ranjivosti Windowsovog servisa za indeksiranje IIS-a od Windowsa 2000. U augustu 2003, dva velika crva zvani Sobig i Blaster su počeli napadati milione Windowsovih računara, rezultirajući najvećem zastoju i troškovima čišćenja dotad. 2005 Zotob crv je okrivljen za sigurnosne probleme na Windows 2000 mašinama u SAD-ovom odjelu Nacionalne sigurnosti, New York Times-u, ABC-u i CNN-u.

8. septembra 2009, Microsoft je preskočio zakrpljivanje 2 od 5 sigurnosnig mana koje su isporučene u mjesečnoj sigurnosnoj nadogradnji, govoreći da je krpljenje jednog od kritičnih sigurnosnih mana bilo "neizvodljivo." Prema Microsoftovom sigurnosnom biltenu MS09-048: "Arhitektura koja ispravno podržava TCP/IP zaštitu ne postoji na Microsoft Windows 2000 sistemima, praveći neizvodljivim kreiranje popravke za Microsoft Windows 2000 Service Pack 4 za eliminaciju ranjivosti. Da bi se to uradilo potrebno je rekonstruisati arhitekturu na velikom dijelu Microsoft Windows 2000 Service Pack 4 operativnog sistema, [...] nema osiguranja da bi se aplikacije dizajnirane za pokretanje na Microsoft Windows 2000 Service Pack 4 mogle pokretati na nadograđenom sistemu." Nijedna zakrpa za ovu manu nije ipak izdata za Windows XP (32-bit) i Windows XP Professional x64 Edition , iako su oba bila pod opticajem.

Životni ciklus podrške
----------------------

Windows 2000 je zamijenjen novijim Microsoftovim operativnim sistemima: Windows 2000 Server sa Windows Server 2003, aWindows 2000 Professional sa Windows XP Professional.

Porodica operativnih sistema Windows 2000 je izmijenjena iz standardne podrške u fazu proširene podrške na 30. juni 2005. Microsoft je izjavio da ovo označava napredak Windowsa 2000 do Windowsove životnociklusne politike. Pod standardnom podrškom, Microsoft besplatno obezbjeđuje izmjenu dizajna (ako postoji uopće), servisne pakete i ne-sigurnosne nadogradnje u dodatku sa sigurnosnim nadogradnjama, gdje u proširenoj podršci, servisni paketi nisu omogućeni i ne-sigurnosne nadogradnje zahtjevaju kontaktiranje uposlenika Microsofta preko e-maila ili telefona. Pod proširenom podrškom, Microsoft je nastavio omogućavati kritične sgurnosne nadogranje svaki mjesec za sve komponente sistema (sadržavajući Internet Explorer 5.0 SP4) i podršku "plaćeno po incidentu" za tehničke probleme. Zbog starosti Windowsa 2000, nadograđene verzije komponenti kao Windows Media Player 11 i Internet Explorer 7 nisu izdate za ovaj sistem. U slučaju Internet Explorera, Microsoft je izjavio 2005. da, "dio sigurnosnog rada u IE 7 počiva na funkcijama operativnog sistema u XP SP2 koje nisu podržane u Windowsu 2000."

Dok su korisnici Windowsa 2000 Professional i Server omogućeni primati licencu nadogradnje za Windows Vista Business ili Windows Server 2008, nijedan od ovih operativnih sistema ne može direktno obavljati instalaciju nadogradnje iz Windowsa 2000; nova instalacija mora biti obavljena umjesto toga ili nadogradnja iz dva koraka preko XP/2003. Microsoft je objavio put nadogradnje iz Windowsa 2000 (i ranijih) u Windows 7. Korisnici Windowsa 2000 moraju kupiti cijelu Windows 7 licencu.

Iako je Windows 2000 zadnja NT-bazirana verzija Windowsa koja ne sadržava aktivaciju proizvoda, Microsoft je predstavio Windows Genuine Advantage za određena skidanja i ne-kritične nadogranje iz Download Centra za Windows 2000.

Windows 2000 je dostigao kraj životnog ciklusa podrške na 13. juli 2010. Iza ovog datuma više ne prima nove sigurnosne nadogradnje i nove sigurnosno-orijentisane popravke. U Japanu, preko 130.000 servera i 500.000 računara u lokalnim vladama su bili u afektu; više lokalnih vlada je reklo da neće nadograditi sistem obzirom da nemaju novac za pokrivanje zamjenskim računarima.

Od 2011. Windows Update i dalje podržava Windows 2000 koji su dostupni na Patch Tuesday u julu 2010, npr. ako je starija opciona Windows 2000 mogućnost omogućena kasnije. Microsoft Office proizvodi pod Windowsom 2000 imaju vlastite životne cikluse podrške proizvoda. Dok je Internet Explorer 6 za Windows XP primao sigurnosne nadogradnje dok nije izgubio podršku, ovo nije slučaj za IE6 pod Windowsom 2000. Windows Malicious Software Removal Tool se instalira mjesečno preko Windows Update-a za XP i kasnije verzije i može biti skinut ručno za Windows 2000.

Ukupni troškovi vlasništva
--------------------------

U oktobru 2002, Microsoft je zatražio od IDC da odredi ukupne troškove vlasništva (*Total Cost of Ownership* - TCO) za aplikacije za preduzeća kod Windowsa 2000 u odnosu na TCO istih aplikacija na Linuxu. Izvještaj IDC-a se temelji na telefonskim intervjuima IT vlasnika i menadžera 104 sjevernoameričke kompanije u kojima su odredili šta su koristili za specifično opterećenje datoteka, usluge printanja, sigurnosti i umrežavanja. IDC je utvrdio da je četiri područja Windows 2000 imao bolji TCO od Linuxa - radio se o periodu od pet godina u prosjeku, u organizacijama od 100 zaposlenih - a to su bile infrastrukture datoteka, printanja, mrežne kao i sigurnosne infrastrukture. Određeno je i da je Linux imao bolji TCO od Windows 2000 za web posluživanje. U izvještaju se također nalazi da najveći trošak nije bio u nabavci softvera i hardvera, nego u troškovima osoblja i zastoja. Iako izvještaj primjenjuje faktor produktivnosti od 40% u IT infrastrukturi zastoja, priznajući da zaposleni nisu u potpunosti neproduktivni, nije uzeto u obzir uticaj zastoja na profitabilnost poslovanja. U izvještaju se navodi da su Linux serveri imali manje neplaniranih zastoja od Windows 2000 servera. Zaključeno je da je većina Linux servera imala manje opterećenje po serveru nego kod Windows 2000 servera i da nijedan od biznisa ispitanih nije koristio 4-way SMP Linux računare. U izvještaju se također nisu uzele u obzir specifične aplikacije servera - serveri kojima treba slabo održavanje i koji su pruženi od strane posebnog proizvođača. U izvještaju se ističe da je TCO samo jedan faktor u razmatranju da li koristiti određenu IT platformu, ali napominje i da su upravljanje i serverski softver poboljšani i postali bolje upakovani u sveukupnom smislu.

Povezano
--------


|  |  |
| --- | --- |
|  | ***Portal Microsoft***  |

* Arhitektura Windowsa NT
* Windows ME

Literatura
----------

* Bolosky, William J.; Corbin, Scott; Goebel, David; & Douceur, John R. "Single Instance Storage in Windows 2000." *Microsoft Research* & *Balder Technology Group, Inc*.
* Bozman, Jean; Gillen, Al; Kolodgy, Charles; Kusnetzky, Dan; Perry, Randy; & Shiang, David (October 2002). "Windows 2000 Versus Linux in Enterprise Computing: An assessment of business value for selected workloads." *IDC*, sponzorirano od strane *Microsoft Corporation*.
* Finnel, Lynn (2000). *MCSE Exam 70–215, Microsoft Windows 2000 Server*. Microsoft Press. ISBN 1-57231-903-8.
* *Microsoft*. Running Nonnative Applications in Windows 2000 Professional. Windows 2000 Resource Kit. Pregledano 4. maja 2005.
* *Microsoft*. "Active Directory Data Storage." Pregledano 9. maja 2005.
* Minasi, Mark (1993). *Installing Windows 2000 of Mastering Windows 2000 Server*. Sybex. Poglavlje 3 – Installing Windows 2000 On Workstations with Remote Installation Services.
* Russinovich, Mark (oktobar 1997). "Inside NT's Object Manager." *Windows IT Pro*.
* Russinovich, Mark (2002). "Inside Win2K NTFS, Part 1." *Windows IT Pro* (nekadašnji *Windows 2000 Magazine*).
* Saville, John (9. januar 2000). "What is Native Structure Storage?." *Windows IT Pro* (nekadašnji *Windows 2000 Magazine*).
* Siyan, Kanajit S. (2000). "Windows 2000 Professional Reference." *New Riders*. ISBN 0-7357-0952-1.
* Solomon, David; & Russinovich, Mark E. (2000). *Inside Microsoft Windows 2000* (treće izdanje). *Microsoft Press*. ISBN 0-7356-1021-5.
* Tanenbaum, Andrew S. (2001), *Modern Operating Systems* (drugo izdanje), Prentice-Hall
* Trott, Bob (27. oktobar 1998). "It's official: NT 5.0 becomes Windows 2000." *InfoWorld*.
* Wallace, Rick (2000). *MCSE Exam 70–210, Microsoft Windows 2000 Professional*. Microsoft Press. ISBN 1-57231-901-1.

Vanjske veze
------------

* Windows 2000 Server informacije na Technet-u
* Windows 2000 tranzicije u proširenu podršku
* Windows 2000 servisni paket 4 Arhivirano 2007-06-07 na Wayback Machine-u
* Windows 2000 Update Rollup 1 verzija 2 Arhivirano 2006-03-20 na Wayback Machine-u